অৰ্ণৱ জান ডেকা এগৰাকী শীষৰ্স্থানীয় অসমীয়া গল্পকাৰ। অসমৰ বাহিৰৰ বিশ্ববিদ্যালয়ৰ স্নাতকোত্তৰ পাঠ্যক্ৰমত তিনিটাকৈ গল্প অন্তভুক্ত হোৱা তেওঁ একমাত্ৰ অসমীয়া গল্পকাৰ। তামিলনাডুৰ মনোনমনিয়ম সুন্দৰনৰ বিশ্ববিদ্যালয়ৰ এম.এ.(ইংৰাজী) পাঠ্যক্ৰমত হিমালয়ৰ দুপৰীয়া ঃ অংকুৰ-তপস্বী-স্বৰ্ণকেশিনী, তিনিজনী গাঁৱলীয়া ছোৱালী আৰু মাডাৰ আমেৰিকা শীৰ্ষক তেওঁৰ তিনিটা বহুপ্ৰশংসিত গল্পই স্থান লাভ কৰিছে।

২০১৮ চনলৈকে তেওঁৰ প্ৰকাশিত গল্প সংকলনবোৰ হল -- প্ৰেম অসম্ভৱ, অকস্মাৎ এক আবেলি, নাৰীবাদৰ নৰক, মেক্সিকো শহৰে একজন প্ৰেমিকা এবং কয়েকটা গল্প (বাংলা) আৰু দুফৰি গাঁৱৰ নিৰঞ্জনা আইতা। তেওঁৰ ভালেমান গল্প ইংৰাজী আৰু বাংলাৰ উপৰিও পৃথিৱীৰ অন্য বহু ভাষালৈ অনুবাদ হৈছে।

তেওঁৰ কাহিনীৰ আধাৰত কেবাখনো চিনেমা আৰু টেলিভিছনৰ ধাৰাবাহিক নিৰ্মাণৰ বিভিন্ন প্ৰযায়ত আছে। বিশিষ্ট অসমীয়া প্ৰযোজক প্ৰয়াত প্ৰমোদ বৰুৱাই জীৱনৰ শেষ টেলিভিছনৰ ধাৰাবাহিকখন অৰ্ণৱ জান ডেকাৰ উপন্যাস শৈশৱতে ধেমালিতেৰ কাহিনীৰ আধাৰত নিৰ্মাণ কৰিছিল। জনপ্ৰিয় অসমীয়া চলচ্চিত্ৰ অভিনেতা-পৰিচালক ব্ৰজেন বৰায়ো অৰ্ণৱ জান ডেকাৰ কাহিনীৰ আধাৰত ধাৰাবাহিক নিৰ্মাণ কৰিছে। 

২০০২ চনত প্ৰান্তিক আলোচনীত প্ৰথমবাৰলৈ প্ৰকাশিত তেওঁৰ পৃথিৱীজুৰি জনপ্ৰিয় হোৱা বহুচৰ্চিত গল্প মেক্সিকো চহৰত এজনী প্ৰেমিকাৰ কাহিনীৰ পৰিবৰ্ধন কৰি My Sweetheart from Mexico নামেৰে এখন চিনেমা নিৰ্মীয়মান অৱস্থাত আছে। মেক্সিকোৰ অভিনেত্ৰী বেটঝাবেল ফলফনে কেন্দ্ৰীয় চৰিত্ৰত অভিনয় কৰিবলৈ চুক্তিবদ্ধ হোৱা এই চিনেমাখনৰ দৃশ্যগ্ৰহণত ইতিমধ্যে বৃটেইন আৰু ইটালীৰ অভিনয়-শিল্পীয়ে অংশগ্ৰহণ কৰিছে।

কৰ্মজীৱন
বৃটিছৰ সহযোগত ব্ৰহ্মপুত্ৰ ৰক্ষা প্ৰকল্প
আন্তৰ্জাতিক সহযোগিতাৰ প্ৰকল্পসমূহ
গল্পকাৰ